મુંબઇ , 17 નવેમ્બરઃ ટીમ ઇન્ડિયાના પૂર્વ સુકાની સૌરવ ગાંગુલીનું માનવું છે કે , મહાન બેટ્સમેન સચિન તેંડુલકરને શનિવારે વાનખેડે સ્ટેડિયમમાં આપવામાં આવેલી શાનદાર વિદાઇએ ભારતીય ક્રિકેટની બ્રાન્ડ વેલ્યુ વધારી દીધી છે . સચિન તેંડુલકરના સુકાની રહી ચૂકેલા ગાંગુલીએ એક સમાચાર ચેનલ સાતે વાતચીત દરમિયાન કહ્યું કે , હું સચિનને આપવામાં આવેલી વિદાઇથી ખુશ છું . ક્રિકેટ જગત તેનાથી અભિભૂત છે . સચિન જેવા મહાન ખેલાડી આ પ્રકારની જ વિદાયના હકદાર છે . ઉલ્લેખનીય છે કે ભારતીય ટીમે બીજી ટેસ્ટ મેચના ત્રીજા દિવસે શનિવારે વેસ્ટ ઇન્ડિઝને એક ઇનિંગ અને 126 રનોના અંતરથી હરાવી પોતાના અત્યારસુધી સૌથી મોટા પ્રતિનિધિ સચિનને શાનદાર વિદાઇ આપી છે . મેદાન બહાર જતી વખતે ભારતીય ટીમે 24 વર્ષ અને 1 દિવસ સુધી આંતરરાષ્ટ્રીય ક્રિકેટમાં સક્રિય રહેનારા સચિનને ગાર્ડ ઓફ ઓનર આપ્યું અને સચિને દર્શકો તથા સાથીઓના અભિનંદનનો સ્વિકાર કર્યો . સચિને પોતાના વ્યક્તિત્વ સાથે પૂરો ન્યાય કરતા માત્ર પોતાની કારકિર્દીમાં યોગદાન આપનારાઓનો જ આભાર ના માન્યો પરંતુ એ પીચને પણ ના ભૂલ્યો , જ્યાંથી તેણે પ્રતિસ્પર્ધી ક્રિકેટની શરૂઆત કરી હતી . ગાંગુલી માને છે કે , શનિવારે વાનખેડે સ્ટેડિયમમાં જે કંઇ થયું , તે ઘણું જ ભાવનાત્મક હતું અને દરેક ભાવનામાં વહી ગયા હતા . ગાંગુલી અનુસાર સચિન સાતે લાંબા સમય સુધી રમી ચુકેલા લક્ષ્મણની આંખોમાં પણ આસું હતા . ગાંગુલીએ કહ્યું કે , લક્ષ્મણની આંખો ભરાઇ આવી હતી , પરંતુ મારા માટે આ આસું વહાવવાનો સમય નહીં પરંતુ ખુશી મનાવવાનો દિવસ હતો . આ એક મહાન ખેલાડીની શ્રેષ્ઠ વિદાઇ હતી . બાદમાં હું ભારતીય ડ્રેસિંગ રૂમમાં ગયો અને સચિનને બધાઇ આપી .